Publication: Magyar Közlöny
Issue: MK-1998-112 (Year: 1998, Number: 112)
Era: 1990-2004
Section: kapott felhatalmazás alapján, figyelemmel a nemzetbiztonsági szolgálatokról szóló 1995. évi CXXV. törvény (a továbbiakban: Nbtv.) 20. §-ának (3) bekezdésére, a következőket
Paragraph Index: 888

3. felkéri a külügyminisztert, hogy a megerősítésről diplomáciai úton tájékoztassa Mongóliát, és tegye meg a szükséges intézkedéseket a megerősítő okiratok mielőbbi kicserélése érdekében. Dr. Áder János s. k., az Országgyűlés elnöke Dr. Juhászné Lévai Katalin s. k., Vidoven Árpád s. k., az Országgyűlés jegyzője az Országgyűlés jegyzője * A határozatot az Országgyűlés az 1998. december 8-i ülésnapján fogadta el. ** A határozatot az Országgyűlés az 1998. december 8-i ülésnapján fogadta el. Az Országgyűlés 80/1998. (XII. 16.) OGY határozata az ítélőtáblák és a fellebbviteli főügyészségek felállításával kapcsolatos feladatokról* Az Országgyűlés felkéri a Kormányt, vizsgálja meg — az Országos Igazságszolgáltatási Tanács és a legfőbb ügyész bevonásával —, hogy az ítélőtáblák, valamint a fellebbviteli főügyészségek felállításának személyi és tárgyi feltételei milyen határidővel és milyen módon biztosíthatók. A felülvizsgálat terjedjen ki a büntetőeljárás és a Polgári perrendtartás jogorvoslati rendszerének átgondolására is. A felülvizsgálat eredményeként a Kormány 1999. június 30-ig nyújtson be az Alkotmánnyal összhangban álló törvényjavaslatot az Országgyűléshez. Dr. Áder János s. k., az Országgyűlés elnöke Dr. Juhászné Lévai Katalin s. k., Vidoven Árpád s. k., az Országgyűlés jegyzője az Országgyűlés jegyzője A Köztársasági Elnök határozatai A Köztársaság Elnökének 156/1998. (XII. 16.) KE határozata Juhász Ernő rendkívüli és meghatalmazott nagykövet megbízás alóli felmentéséről A külügyminiszter előterjesztésére Juhász Ernő rendkívüli és meghatalmazott nagykövetet — érdemei elismerése mellett — felmentem a Magyar Köztársaság kairói nagykövetségének vezetésére kapott megbízása alól. Budapest, 1998. november 9. Göncz Árpád s. k., a Köztársaság elnöke Ellenjegyzem: Dr. Martonyi János s. k., külügyminiszter * A határozatot az Országgyűlés az 1998. december 8-i ülésnapján fogadta el. 1998/112. szám A Köztársaság Elnökének 157/1998. (XII. 16.) KE határozata Kádár László rendkívüli és meghatalmazott nagykövet megbízásáról A külügyminiszter előterjesztésére Kádár László rendkívüli és meghatalmazott nagykövetet megbízom a Magyar Köztársaság kairói nagykövetségének vezetésével. Budapest, 1998. november 2. Göncz Árpád s. k., a Köztársaság elnöke Ellenjegyzem: Dr. Martonyi János s. k., külügyminiszter Az Országgyűlés politikai nyilatkozatai Az Országgyűlés 1/1998. (XII. 16.) OGY politikai nyilatkozata az ENSZ Emberi Jogok Egyetemes Nyilatkozata elfogadásának 50. évfordulója alkalmából* A Magyar Országgyűlés az ENSZ 1948. december 10-i Emberi Jogok Egyetemes Nyilatkozatát mérföldkőnek tekinti az emberi jogokért folytatott küzdelemben. A Nyilatkozat időtálló és időszerű dokumentum, melynek következetes és maradéktalan érvényesítése a jelen és jövő nemzedékek számára megkerülhetetlen erkölcsi és politikai kötelesség. Mi, a magyar nép demokratikusan választott parlamenti képviselői ismételten hitet teszünk az Egyetemes Nyilatkozatban lefektetett alapvető célok mellett. Megerősítjük együttműködési szándékunkat az ENSZ, az Európa Tanács, az EBESZ emberi jogi szervezeteivel, az Interparlamentáris Unióval és mindazon nemzetközi és hazai civil szervezetekkel, amelyek elismerésre méltóan tevékenykednek az emberi jogok védelméért. A XXI. század küszöbén elfogadhatatlannak tartjuk, hogy a világ számos országában ma is nap mint nap megsértik az alapvető emberi jogokat. Ártatlan emberek milliói válnak a politikai terror, az erőszak, a szegénység és nyomor áldozataivá, a környezet egyre általánosabb szennyezése a jövő nemzedékeit is fenyegeti. Jogsértő, hátrányos megkülönböztetés, előítéletesség, gyűlöletkeltés sújtja, sőt időnként létében veszélyeztetheti a nemzeti, etnikai, vallási, nyelvi és más kisebbségeket. Magyarország az általa elfogadott nemzetközi emberi jogi egyezmények szellemében következetesen fellép az emberi jogok megsértése ellen, határain belül és a nemzetközi szintéren egyaránt. Az Országgyűlés megerősítette az ENSZ legfontosabb emberi jogi egyezményeit, különös tekintettel a Polgári és Politikai Jogok, illetve a Gazdasági, Szociális és Kulturális Jogok Nemzetközi Egyezségokmányára. Közép- és Kelet-Európa államai közül a nemzetközi emberi jogi küzdelem részeként Magyarország elsőként írta alá az Emberi Jogok Európai Egyezményét. Soron lévő feladatunknak tekintjük a Vendégmunkások és családtagjaik jogainak védelméről szóló nemzetközi megállapodás és az Európai Szociális Charta mielőbbi megerősítését. Nemzeti kötelezettségünk, hogy a törvényalkotás eszközével hozzájáruljunk hazánk valamennyi polgára emberhez méltó életéhez, különös tekintettel a hátrányos helyzetben élők gazdasági és szociális felemelkedésére. Következetesen érvényesíteni kell a hazai kisebbségek jogait, a nők teljes egyenjogúságát, a közéletbe történő fokozottabb bekapcsolását, a gyermekekről és az idősekről történő gondoskodást. Fel kell lépni az előítéletesség, a rasszizmus valamennyi formája ellen. Hazánk alkotmányának szellemében vállalunk felelősséget a határainkon túl élő magyarok sorsának alakulásáért, segítséget nyújtunk fennmaradásukhoz, anyanyelvi, nemzeti, kulturális fejlődésükhöz. Mindezen célok és törekvések megvalósítása érdekében az emberi jogi dokumentumok tiszteletben tartására és következetes érvényesítésére szólítjuk fel hazánk valamennyi állampolgárát, politikai vezetőket, pártokat, egyházakat, civil szervezeteket, minden jóakaratú embert. Dr. Áder János s. k., az Országgyűlés elnöke Molnár Róbert s. k., Dr. Világosi Gábor s. k., az Országgyűlés jegyzője az Országgyűlés jegyzője * A politikai nyilatkozatot az Országgyűlés az 1998. december 8-i ülésnapján fogadta el. 1998/112. szám A Legfelsőbb Bíróság jogegységi határozatai A Magyar Köztársaság Legfelsőbb Bírósága jogegységi határozata 5/1998. BJE szám A MAGYAR KÖZTÁRSASÁG NEVÉBEN! A Magyar Köztársaság Legfelsőbb Bíróságának büntető jogegységi tanácsa az 1998. október 30. napján megtartott nem nyilvános ülésen a legfőbb ügyész indítványa alapján meghozta a következő jogegységi határozatot:

Source: https://magyarkozlony.hu/hivatalos-lapok/461febf3fa6b67002339ef6f63ab76a11e0e1eb7/dokumentumok/1793532f1ce5c0399bab19090c5556c677ae1fcd/letoltes